1963. na televiziji


Globalni televizijski događaji 
 1. april – U Zapadnoj Njemačkoj sa redovnim emitiranjem započinje ZDF, druga nacionalna TV-mreža. 
 2. septembar  – CBS Evening News, emisija televizijskih vijesti američke TV-mreže CBS, produžena sa 15 na 30 minuta; taj primjer će početi slijediti brojne druge emisije vijesti u svijetu, stvorivši današnji format TV dnevnika. 
 22. novembar - U 12:30 po lokalnom vremenu američka TV-mreža CBS prekida emitiranje sapunice As the World Turns kako bi Walter Cronkite, voditelj njenih vijesti pročitao kratki bilten o atentatu na predsjednika Kennedyja. Nakon toga je emitirana još jedna scena, prije nego što se CBS prebaci na izvanredni program, tokom koga će Cronkite saopćiti vijest da je Kennedy preminuo.
 23. novembar - Na programu BBC-ja emitirana prva epizoda omladinske science fiction serije Doctor Who, koja će kasnije dobiti kult-status; veliki dio publike ju je propustio zbog poremećenog rasporeda izazvanog izvanrednim vijestima o atentatu na Kennedyja, pa je reprizirana sljedeće subote.
 24. novembar - U Dallasu vlasnik noćnog kluba Jack Ruby prilikom privođenja revolverom ubija Leeja Harveya Oswalda, radnika osumnjičenog za ubistvo predsjednika Kennedyja; s obzirom da su privođenje uživo prenosile televizijske kamere američkih TV-mreža, tome su događaju posvjedočile desetine miliona ljudi. 
 7. decembar - Tony Verna, producent sportskog programa američke mreže CBS, prilikom prijenosa tradicionalne football utakmice timova West Pointa i Annapolisa, prvi put koristi magnetoskopsku vrpcu kako bi gledateljima pružio priliku da najvažnije ili najzanimljivije detalje ponovno ili na drukčiji način pogledaju kroz ponovljenu snimku.

Premijere TV-serija i redovnih emisija 
 1. januar - Astro Boy (Fuji TV)
 6. januar - Mutual of Omaha's Wild Kingdom (CBS, 1963 - 1966)
 16. septembar - The Outer Limits (ABC, 1963 - 1985)
 17. septembar - The Fugitive (ABC; 1963-1967)
 24. septembar - Petticoat Junction (CBS, 1963 - 1970)
 29. septembar - My Favorite Martian (CBS, 1963 - 1966)
 3. novembar - Thierry la Fronde (RTF, 1963 - 1966)
 23. novembar - Doctor Who (BBC, 1962 - 1989)
 tokom godine - Karavan (RTV Beograd/JRT, 1963 - 1983)

TV-serije i redovne emisije prestale s emitiranjem 
 2. april - Hawaiian Eye (1959)
 21. maj - The Voice of Firestone (1949)
 20. jun - Leave It to Beaver (1957)

Izvori